open-index/open-wikipedia-markdown huggingface dataset:
Raisa Lardot

**Raisa Lardot** (o.s. **Larjuškin**; s. 17. tammikuuta 1938 Šoksu, Neuvostoliitto) on vepsäläissyntyinen suomalainen kirjailija. Hän on koulutukseltaan lastentarhanopettaja.

Lardot tuli Suomeen kuusivuotiaana pakolaisena jatkosodan aikaan isänsä, äitinsä ja viiden sisaruksensa kanssa. Perheen isä oli kuulunut alun perin puna-armeijaan, mutta loikannut Suomen armeijaan jatkosodan alkuvaiheissa. Perhe asettui syksyllä 1944 asumaan Mellilään Varsinais-Suomeen. Isä kuitenkin myöhemmin vangittiin ja luovutettiin takaisin Neuvostoliittoon, ja äidin vastuulle jäi kuudesta lapsesta yksinhuoltajana huolehtiminen. Muu perhe sai vasta myöhemmin tietää, että isä oli tuomittu kymmeneksi vuodeksi vankeuteen ja kuollut siperialaisella vankileirillä vuonna 1947. 

Lardot’n teokset ovat omaelämäkerrallisia ja kuvaavat naisena elämistä. Lardot on kertonut julkisuudessa myös lapsuudessaan ja nuoruudessaan kokemastaan syrjinnästä, jopa avoimesta rasismista syntyperänsä vuoksi.

Lardot avioitui 1960-luvun alussa belgialaisen André Lardot’n kanssa, ja he saivat kaksi lasta. Mies halvaantui onnettomuudessa vuonna 1969, ja Lardot toimi miehensä omaishoitajana. He asuivat välillä erossa mutta palasivat yhteen. He asuivat Kauniaisissa. André Lardot kuoli huhtikuussa 2020 oltuaan hoivakodissa runsaan vuoden.

## Teoksia
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet
* Elämäkerta kotisivulla 
* Raisa Lardot  Kirja.fi.

### Viitteet

## Aiheesta muualla
* Raisa Lardot’n kotisivut.
Matkatoimisto Hispania

**Matkatoimisto Hispania Oy** oli suomalainen vuosina 1995–2012 toiminut valmismatkojen järjestäjä. Ranta- ja kaupunkimatkojen lisäksi toimisto tuotti golf-matkoja, aktiivimatkoja sekä ryhmämatkoja. Hispania käytti matkoillaan Finnairin ja Air Finlandin lentoja.

## Historiaa

Hispanian perustivat vuonna 1995 espanjalaiset Hèctor Vilaseca ja Josè Luis Alvaro. Aluksi toimitsto tuotti valmismatkoja ja lentoja vain Espanjan rannikolle. Vuonna 2005 valikoimaa laajennettiin ja Hispania aloitti valmismatkojen myynnin myös Portugalin Azoreille. Nykyään toimisto järjestää matkoja Espanjan ja Azoreiden lisäksi myös Maltalle sekä Egyptin Hurghadaan, Madeiralle ja Mallorcalle.

Matkatoimisto lopetti toimintansa toukokuussa 2012 ja yritys asetettiin konkurssiin 21. toukokuuta 2012.

## Lähteet

 

## Aiheesta muualla

* Matkatoimisto Hispanian verkkosivut
Pentti Sammallahti

**Pentti Ilmari Sammallahti** (s. 18. helmikuuta 1950 Helsinki) on suomalainen valokuvaaja.

Sammallahti aloitti valokuvausharrastuksen 1960-luvulla ja kuvasi muun muassa ihmisiä ja heidän muovaamaa elinympäristöä. Hän valmistui ylioppilaaksi SYK:sta vuonna 1970 ja kirjoittautui Helsingin yliopiston opiskelemaan taidehistoriaa, musiikkitiedettä ja matematiikkaa, muttei suorittanut opintoja. Vuosina 1970–1973 Sammallahti työskenteli Matti A. Pitkäsen mustavalko- ja värilaboratorion hoitajana.

Vuosina 1974–1976 Sammallahti oli valokuvauksen opettaja Lahden taidekoulussa. Hän toimi Taideteollisessa korkeakoulussa valokuvataiteen tuntiopettajana vuosina 1974–1987, virkaa toimittavana lehtorina 1987–1989 ja väliaikaisena apulaisprofessorina 1989–1991. Vuonna 1991 Sammallahti sai valtion 15-vuotisen taiteilija-apurahan ja lopetti opetustyön. Vuonna 2001 Taideteollinen korkeakoulu myönsi hänelle kunniatohtorin arvonimen.

Ensimmäisen yksityisnäyttelynsä *Kaupunki on painajainen* Sammallahti piti vuonna 1971. Ulkomailla hänen ensimmäinen yksityisnäyttelynsä oli vuonna 1977 Ruotsissa, Gotlannin taiteilijoiden talossa Visbyssä. Sammallahdella on ollut yksityisnäyttelyjä 20 maassa. Vuonna 2004 Pariisissa järjestettiin Henri Cartier-Bressonin säätiön avajaisnäyttely, johon Cartier-Bresson oli valinnut sata valokuvaajasuosikkiaan, Sammallahti näiden joukossa. Vuosina 2010–2011 Suomen valokuvataiteen museossa oli esillä Sammallahden näyttely Retrospektiivi, joka esitteli hänen elämäntyötään. Vuonna 2012 Sammallahdelta ilmestyi myös retrospektiivinen valokuvateos *Täällä kaukana*, joka sisältää hänen valokuviaan vuosilta 1964–2011. Sammallahden näyttelystä *Me kaksi* tuli Suomen valokuvataiteen museon historian suosituin näyttely vuonna 2023.

Sammallahti on saanut Valokuvataiteen valtionpalkinnon vuosina 1976, 1980, 1981, 1992, ja 2009.

Sammallahti on saanut valtion taidepalkinnon vuosina 1976, 1979 ja 1992. Hän on saanut myös Kritiikin Kannukset -palkinnon (1980), Daniel Nyblin -palkinnon (1986), Uudenmaan läänin taidepalkinnon (1989), Samuli Paulaharjun palkinnon (1995), Suomen Kulttuurirahaston palkinnon (1997) ja Suomen Taideyhdistyksen kirjallisuuspalkinnon (2006). Sammallahdelle myönnettiin Pro Finlandia -mitali vuonna 2006.

Kielitieteilijä Pekka Sammallahti on Pentti Sammallahden isoveli. Sammallahti on naimisissa ja hänellä on neljä lasta. Sammallahden isän äiti oli valokuvaaja Hildur Larsson.

## Lähteet
Marita Viitasalo-Pohjola

**Varpu Marita Hannele Viitasalo-Pohjola** (s. 13. joulukuuta 1948 Mäntyharju) on suomalainen pianisti ja lehtori. Tasavallan presidentti myönsi hänelle marraskuussa 2006 Suomen Leijonan Pro Finlandia -mitalin.

Viitasalon isä oli kuoronjohtaja ja Ullavan kuvataiteen ja musiikin viikon taiteellinen johtaja Väinö Viitasalo. Suuri osa muustakin perheestä on musiikkialalla tai harrastaa musiikkia.

Viitasalo-Pohjola suoritti diplomin Sibelius-Akatemiasta 1972. Hän suoritti loppututkinnon Accademia di Santa Ceciliassa Roomassa ja opiskeli Dieter Weberin johdolla Wienissä Hochschule für Musik und Darstellende Kunstissa, jossa hän suoritti diplomin 1976. Hän on saavuttanut kolmannen sijan Maj Lind -pianokilpailussa 1968. Viitasalo-Pohjola opettaa pianonsoittoa Sibelius-Akatemiassa ja on vuodesta 1989 Espoon pianoviikon taiteellinen johtaja.

Viitasalo-Pohjola on pitänyt eri puolilla maailmaa omia konsertteja ja tehnyt paljon yhteistyötä oopperalaulaja Soile Isokosken kanssa. Vuonna 1986 hän perusti Trio Finlandian, jonka kanssa hän on kiertänyt Euroopassa, Amerikassa ja Aasiassa. Klassisen ohjelmiston lisäksi trio on esittänyt suomalaista nykymusiikkia. Viitasalo-Pohjola on tehnyt soololevyjä, muun muassa Sibeliusta, ja levytyksiä myös esimerkiksi Soile Isokosken kanssa.

Marita Viitasalo-Pohjolan puoliso on laulaja (baritoni) ja konserttitoimiston johtaja, merkonomi Pekka Kalervo Pohjola (s. 14. elokuuta 1944 Pori).__NOTOC__

## Lähteet
* Virtamo, Keijo (toim.): *Otavan musiikkitieto*. Otava 1997, Helsinki. .
* *Iltasoitto*, s. 83, 95. Kuhmon Kamarimusiikki/Kuhmon Musiikkiyhdistys ry, Kuhmo. Päätoim. Seppo Kimanen. 2001.

### Viitteet

## Kirjallisuutta
* Kuusisaari, Harri: *Duo: Soile Isokoski ja Marita Viitasalo.* Minerva, 2007.

## Aiheesta muualla
* 
* Esittely 
* Esittely
* Väinö Viitasalon muistokonsertti
Nicola Wheeler

**Nicola Wheeler** (s. 4. huhtikuuta 1974 Burnley) on englantilainen näyttelijä, joka tunnetaan Nicola Kingin roolista saippuasarjasta *[[Emmerdale]]*.

Wheeler aloitti näyttelemisen Emmerdalessa alun perin vuonna 2001, kun hänen hahmonsa liittyi sarjaan. Hän on ollut sarjassa mukana siitä lähtien, poistuen välillä hetkellisesti.

Vuonna 2006 hän voitti brittiläisen saippuaoopperan palkinnon.

Wheelerillä on vuonna 2015 syntynyt poika.

## Lähteet

## Aiheesta muualla
*
Formula 1 -kausi 1956

**Formula 1 -kausi 1956** oli seitsemäs Formula 1 -kausi. Kausi alkoi 22. tammikuuta ja loppui 2. syyskuuta 1956 kahdeksan kilpailun jälkeen. Mestaruuden voitti argentiinalainen Juan Manuel Fangio, jolle mestaruus oli jo neljäs ja kolmas peräkkäinen. Kausi oli jälleen italialaistallien hallintaa kausien 1950–1953 tapaan.

## Kilpailut

## MM-loppusijoitukset

## Lähteet
Aivottomuus

**Aivottomuus** eli **anenkefalia** on epämuodostuma, jossa sikiö syntyy ilman suurinta osaa aivoista. Anenkefalia todetaan yleensä ennen lapsen syntymää ultraäänitutkimuksella. Aivottomuuden aiheuttaa hermostoputken sulkeutumishäiriö, joka tapahtuu raskauden varhaisessa vaiheessa, 22.–28.&nbsp;raskauspäivän tienoilla. Monesti siitä kärsivä lapsi syntyy kuolleena. Vaikka anenkefalinen lapsi olisi vielä raskauden loppuvaiheessa elossa, hän todennäköisesti kuolee synnytyksessä tai pari tuntia sen jälkeen. Jotkut kuitenkin elävät useita päiviä tai viikkoja, jopa pidempään.

Anenkefaliasta kärsivältä lapselta puuttuvat isoaivot. Jäljellä oleva aivojen osa on usein paljas, ilman luun tai nahan peittoa. Aivoton lapsi on useimmiten kuurosokea, tajuton ja kykenemätön tuntemaan kipua. Isoaivojen puuttumisen vuoksi hänellä ei ole mahdollisuutta saavuttaa tilaa, jota nykytietämyksen mukaan pidetään tietoisuutena. Hän saattaa kuitenkin refleksinomaisesti hengittää taikka reagoida ääneen tai kosketukseen. Ainoa anenkefaliaan käytettävissä oleva hoito on elintoimintojen ylläpitäminen.

Suomessa vuosina 1981–2010 syntyneistä sadasta&nbsp;tuhannesta lapsesta keskimäärin kolme oli aivottomia. Samalla aikavälillä naisista, jotka kuulivat tulevansa saamaan anenkefalisen lapsen, 90&nbsp;prosenttia päätti valita raskaudenkeskeytyksen.

Jos nainen on synnyttänyt yhden anenkefaliasta tai spina bifidasta kärsivän lapsen, hänen riskinsä saada toinen on noin viisi&nbsp;prosenttia. Tiedetään, että anenkefalisen lapsen synnyttämisen riskiä kasvattavat tiettyjen epilepsialääkkeiden käyttö ja se, että joku lähisukulainen on aiemmin synnyttänyt anenkefalialapsen. Viimeaikaisissa tutkimuksissa on todettu äidin raskausaikana riittävässä määrin nauttiman foolihapon (B9-vitamiinin) pienentävän sikiön mahdollisuutta syntyä anenkefalisena.

## Lähteet
Mustaneontetra

**Mustaneontetra** (*Hyphessobrycon herbertaxelrodi*) on amerikantetrojen heimoon kuuluva parvikalalaji, joka muistuttaa neontetraa.

## Koko ja ulkonäkö
Mustaneontetra on noin 4-5&nbsp;senttimetrin mittainen (ns. standardimitta eli pituus kuonon kärjestä pyrstöevän tyveen).

## Alkuperä
Mustaneontetra on kotoisin Etelä-Amerikasta, tarkemmin Paraguay-joesta.
Sen elinympäristöä ovat tummavetiset matalikot, joissa on tumma pohja ja runsaasti kaatuneita puunrunkoja ja oksistoa. Akvaario-olosuhteissa tärkeää on tumma pohja-materiaali.

## Käyttäytyminen ja lisääntyminen
Mustaneontetra on parvikala, joka ui akvaarion keski- ja yläosissa.
Mustaneontetrojen parveen, kuten muidenkin pienten tetrojen parviin tulisi kuulua ainakin 10 yksilöä, jotta käyttäytyminen olisi mahdollisimman luonnonmukaista. Mustaneontetra lienee helpoimpia akvaariokaloja hoitaa.

## Vesiolot
Mustaneontetra vaatii vettä, jonka pH on 5,5–7,5, kovuus <°dH 10 (eli pehmeää vettä) ja lämpötila 23–27&nbsp;°C.

## Lähteet
Suomen aforismiyhdistys

**Suomen aforismiyhdistys ry** on vuonna 2005 perustettu suomalainen kirjallisuusalan yhdistys, jonka tarkoituksena on edistää aforismin asemaa sekä koota yhteen aforismeja kirjoittavat ja niistä kiinnostuneet henkilöt.

## Toiminta
Yhdistyksen sääntöjen mukaan se toteuttaa tarkoitustaan järjestämällä aforismiaiheisia tapahtumia, harjoittamalla julkaisutoimintaa, osallistumalla muiden järjestämiin tapahtumiin sekä tuomalla aforistiikkaa esiin mediassa.

Yhdistys on toteuttanut muun muassa Helsingin seudun liikenteen kanssa **Ajatus kulkee** -kampanjan, jossa aforismeja on esitetty joukkoliikennevälineissä.

Suomen aforismiyhdistys valitsee vuosittain vuoden aforismikirjan ja jakaa Samuli Paronen -palkinnon kolmen vuoden välein.

## Historia
Suomen aforismiyhdistys perustettiin vuonna 2005. Yhdistyksen perustamispäivää, 18. huhtikuuta, vietetään vuosittain valtakunnallisena **Suomen aforismipäivänä**.

## Jäsenyys
Yhdistyksen jäseneksi voi liittyä kuka tahansa aforismeja kirjoittava tai aforistiikasta kiinnostunut henkilö.

## Katso myös
* Aforismi

## Lähteet
Edith van Dijk

**Edith van Dijk** (s. 6. huhtikuuta 1973, Haastrecht, Etelä-Hollanti) on entinen alankomaalainen avovesi- ja maratonuimari, joka on voittanut monia maailman- ja Euroopan-mestaruuksia pitkäkestoisella urallaan. Vuonna 2003 van Dijk ui Englannin kanaalin läpi. 

## Saavutukset
; 1993
*EM-kilpailut, Slapy, Tšekki: 
:25 kilometrin uinti: 5. sija

; 1994 
*MM-kilpailut, Terracina, Italia
:25 kilometrin uinti: 18. sija

; 1995 
*EM-kilpailut, Wien, Itävalta
:25 kilometrin uinti: 2. sija

; 1997 
*EM-kilpailut, Sevilla, Espanja
:5 kilometrin uinti: 4. sija
:25 kilometrin uinti: 5. sija

; 1998 
*MM-kilpailut, Perth, Australia
:5 kilometrin uinti: 2. sija
:25 kilometrin uinti: 3. sija

; 1999 
*EM-kilpailut, Istanbul, Turkki
:5 kilometrin uinti: 5. sija
:25 kilometrin uinti: 4. sija

; 2000 
*EM-kilpailut, Helsinki, Suomi
:5 kilometrin uinti: 6. sija
:25 kilometrin uinti: 2. sija

*MM-kilpailut, Honolulu, Yhdysvallat 
:5 kilometrin uinti: 4. sija
:10 kilometrin uinti: 1. sija
:25 kilometrin uinti: 1. sija

; 2001 
*MM-kilpailut, Fukuoka, Japani
:5 kilometrin uinti: 6. sija
:10 kilometrin uinti: 3. sija
:25 kilometrin uinti: 2. sija

; 2002 
*EM-kilpailut, Potsdam, Saksa
:5 kilometrin uinti: 6. sija
:10 kilometrin uinti: 1. sija
:25 kilometrin uinti: 1. sija

*MM-kilpailut, Sharm el-Sheikh, Egypti 
:5 kilometrin uinti: 2. sija
:10 kilometrin uinti: 4. sija
:25 kilometrin uinti: 1. sija

; 2003 
*MM-kilpailut, Barcelona, Espanja
:5 kilometrin uinti: 8. sija
:10 kilometrin uinti: 3. sija
:25 kilometrin uinti: 1. sija

; 2004 
*MM-kilpailut, Dubai, Arabiemiirikunnat
:5 kilometrin uinti: 6. sija
:10 kilometrin uinti: 6. sija
:25 kilometrin uinti: 2. sija

; 2005 
*MM-kilpailut, Montreal, Kanada
:5 kilometrin uinti: 3. sija
:10 kilometrin uinti: 1. sija
:25 kilometrin uinti: 1. sija

## Muita saavutuksia
*kaksi Alankomaiden mestaruutta 400 metrin vapaauinnissa (lyhyellä radalla 2003, pitkällä 2004)
*viisi Alankomaiden mestaruutta 800 metriin vapaauinnissa (lyhyellä radalla 1999, 2002, 2003, pitkällä 2003, 2004)
*neljä Alankomaiden mestaruutta 1500 metrin vapaauinnissa (lyhyellä radalla 2003, 2005, pitkällä 2003, 2004)
*kaksi Alankomaiden mestaruutta 5 kilometrin uinnissa (1995, 1996)

## Lähteet
van Dijk zwekroniek.comissa (hollanniksi)
Jarkko Tiainen

**Jarkko Ilari Tiainen** (s. 15. kesäkuuta 1967 Lappeenranta) on suomalainen näyttelijä, joka on esiintynyt muun muassa Yleisradion TV2:n esittämissä Maalaiskomedia-televisiosarjoissa *[[Vain muutaman huijarin tähden]]*, *[[Peräkamaripojat]]*, *[[Mooseksen perintö]]* ja *[[Turvetta ja timantteja]]* kirkkoherra Matias Pohdon roolissa sekä ohjelmasarjassa *[[Kaken pesula]]* Kaken roolissa.

## Roolit

*Tie naisen sydämeen - 1996 - Ville Viikinki
*Howard - verinen iltapäivä - 1997 - Lector
*Kotikatu - 1997 - upseerioppilas
*Kaken pesula - 1997 - Kake
*Liian paksu perhoseksi - 1998 - Eero
*Vain muutaman huijarin tähden - 1998 - Kirkkoherra Matias Pohto
*Toy Story 2 - 1999 - Al
*Kotikatu - 1999 - Koskela, vakuutustarkastaja
*Angela ja ajan tuulet - 1999 - Tohtori Virta
*Downhill City - 1999 - Hartikainen
*Peräkamaripojat - 2001 - Kirkkoherra Matias Pohto
*Mooseksen perintö - 2002 - Kirkkoherra Matias Pohto
*Thilia Thalia - 2002 - 
*Tappava säde - 2002 - Konstaapeli Koivu
*Nemoa etsimässä - 2003 - Poiju
*Kätevä emäntä - 2004 - Various
*Piilopaikka kahdelle 2005 - Siukko
*Turvetta ja timantteja - 2006 - Kirkkoherra Matias Pohto
*Tali-Ihantala 1944 - 2007 - autosotamies
*Helppo elämä - 2010 - Reijo Laamanen
*Tauno Tukevan sota - 2010 - Sotamies Paavo Suokas
*Miesten välisiä keskusteluja - 2013 - Lahti
*Punainen kolmio - 2015 - Ryynänen
*Roba - 2016 - lähikaupan omistaja
*Sorjonen - 2016 - sikafarmari
*Neiti Etiketti - 2016 - Iiro Isäntä
*Karuselli - 2021 - Immu
*Koskinen - 2022 - Juhani Roippala
*Syke - 2023, 2024 - Lasse Siipola
**[[Joulukalenteri: Kiltteyskriisi Korvatunturilla]] * - 2024 - Joulupukki

## Lähteet
Jarmo Moilanen

**Jarmo Antti Eerik Moilanen** (s. 7. kesäkuuta 1968 Vaala) on suomalainen tähtiharrastaja, joka on tullut tunnetuksi harvinaisesta tähdenlento- eli meteoriparvilöydöstä. Kyseessä on harvinaisuus, koska näitä löytöjä tapahtuu keskimäärin kerran pari vuosikymmenessä.  löytämästään lokakuun camelopardalidien meteoriparvesta. Moilanen teki havainnon parvesta 5.–6. lokakuuta välisenä yönä vuonna 2005. Löytö varmistettiin vuotuiseksi meteoriparveksi lokakuussa 2006. Maahan törmänneen parven nimi on juonne sen radiantin sijainnista Kirahvin tähdistössä (latinaksi Camelopardalis). Sen varsinaista emokomeettaa ei tunneta, mutta sen radan kääntöpisteen arvioidaan sijaitsevan Maan kiertoradan lähellä. Tähdet ja avaruus -lehden päätoimittajan Marko Pekkolan mielestä kyseessä on amatööriastronomian tähän asti merkittävin tähtiharrastajan tekemä tähtitieteellinen löytö Suomessa.

Muista Moilasen havainnoista ovat tunnettuja erityisesti hänen haloilmiö-löydöt. Ensimmäinen onnistui marraskuussa 1995, ja joka on nimetty Moilasen kaareksi,Toinen vuonna 1998 Etelänavalta tehty löytö koski kaksi uutta halomuotoa (5 ja 12 asteen renkaat). Syksyllä 2003 Moilanen löysi yhdessä Satu Hietalan kanssa Keurusselän meteoriitin törmäyskraatterin, jonka he myös kartoittivat. Vuonna 2006 julkaistiin Alaskan Fairbanksin yliopiston professori Walter Tapen ja Jarmo Moilasen kirjoittama englanninkielinen tietokirja "Atmospheric Halos and the Search for Angle X". 

## Lähteet

## Aiheesta muualla
*Jarmo Moilasen kotisivut.
Reggie Leach

**Reginald Joseph Leach** (s. 23. huhtikuuta 1950 Riverton, Manitoba, Kanada) on entinen jääkiekkoilija, joka pelasi NHL:ssä vuodesta 1970 vuoteen 1983. Taustaltaan hän on ojibway-intiaani.

Laitahyökkääjä Leach varattiin kolmantena pelaajana Boston Bruinsiin vuoden 1970 NHL-varaustilaisuudessa. Hän pelasi 934 NHL-ottelua ja teki niissä 381 maalia ja antoi 285 maaliin johtanutta syöttöä, yhteensä 666 tehopistettä. Philadelphiassa Leach pelasi Bobby Clarken ketjussa ja voitti Stanley Cupin vuosina 1974 ja 1975. Parhaalla kaudellaan 1975–1976 hän teki henkilökohtaiset ennätyksensä kokonaismaalimäärässä (61), pisteissä (91), voittomaaleissa (11) ja voitti plus–miinus-tilaston lukemalla +73. 

Leach on niitä harvoja pelaajia, ja ainoa kenttäpelaaja, jotka ovat voittaneet Conn Smythe Trophyn pudotuspelien arvokkaimpana pelaajana, vaikka ovatkin pelanneet Stanley Cupin loppuottelut hävinneessä joukkueessa. Tämä tapahtui, kun Philadelphia Flyers hävisi Montreal Canadiensille vuonna 1976. Leach voitti palkinnon tehtyään NHL-ennätyksen peräti 19 pudotuspelimaalilla 16 pelissä. Vasta Jari Kurri onnistui sivuamaan Leachin ennätystä.

Leach on yksi viidestä pelaajasta, jotka ovat tehneet viisi maalia yhdessä NHL:n pudotuspeliottelussa. Muut neljä ovat Maurice Richard, Darryl Sittler, Newsy Lalonde ja Mario Lemieux. 

## Saavutuksia
* Conn Smythe Trophy vuonna 1976
* NHL:n paras maalintekijä kaudella 1975–1976

## Katso myös
* Luettelo vähintään viisi maalia yhdessä NHL-ottelussa tehneistä pelaajista

## Lähteet
Hämeenlinnan jäähalli

**Hämeenlinnan jäähalli** (alkuperäiseltä nimeltään **Rinkelinmäen jäähalli**, sponsorinimeltään **Pohjantähti Areena**) on Hämeenlinnan Rinkelinmäellä Pullerinmäen kaupunginosassa sijaitseva jääkiekkoareena. Se toimii SM-liigassa pelaavan Hämeenlinnan Pallokerhon kotihallina. Sen yleisökapasiteetti on 5&nbsp;360 katsojaa. 

## Historia
Vuonna 1963 Hämeenlinnan Rinkelinmäelle rakennettiin tekojäärata. Sen siirryttyä kaupungin omistukseen rata katettiin vuonna 1979, josta lähtien sitä on kutsuttu jäähalliksi. Jäähallihanke sai alkunsa vuoden 1976 aikoihin HPK:n painostuksesta, mikä johti toimikunnan perustamiseen HPK:n puheenjohtajan pankinjohtaja Seppo Nenosen johdolla. Kaupungin asenteiden vuoksi lähtökohdat olivat heikot.

Hallin suunnitteli kaupungin arkkitehtiosasto kaupunginarkkitehti Heikki Aitolan johdolla. Myöhempien laajennusvaiheitten suunnittelijoina ovat olleet lähinnä isä ja poika, kaupungin arkkitehtiosaston rakennusarkkitehti Seppo Ilmarinen ja hänen poikansa, arkkitehti Petri Ilmarinen.

Hämeenlinnan Jäähalli Oy perustettiin 3. helmikuuta 1992. Samana vuonna valmistui harjoitushalli ja vuonna 1996 toteutettiin hallin laajennus SM-liigan uusien vaatimusten mukaisesti (liigahallien piti vetää vähintään 5&nbsp;000 katsojaa). Samalla hallin omistus siirtyi osakepääoman korotuksena yhtiölle. Vuonna 2002 valmistui kaksiratainen jääliikuntakeskus. Halliyhtiön kymmenvuotisen taipaleen kunniaksi jäähalli nimettiin uudelleen *Ritarihalliksi*.

Keväällä ja kesällä 2008 halliin tehtiin suuri remontti, joka muutti 5&nbsp;000 ihmistä vetävän Ritarihallin 5&nbsp;360 ihmistä vetäväksi Patria-areenaksi. Uutta ravintola- ja aitiotilaa rakennettiin hallin päätyyn, pukuhuonetiloja parannettiin, lippupiste uudistettiin, areenalle tuotiin videokuutio sekä käytäviä muokattiin. Rakennustöiden vuoksi HPK joutui pelaamaan kauden 2008–2009 kymmenen ensimmäistä otteluaan vieraskaukaloissa. Ensimmäinen kotiottelu oli 16. lokakuuta pelattu ottelu Espoo Bluesia vastaan. Keskeneräisen remontin vuoksi halliin otettiin kuitenkin vain 4&nbsp;000 katsojaa.

Keväällä 2009 Hämeenlinnassa järjestettiin jääkiekon naisten maailmanmestaruuskilpailut. Ottelut pelattiin Patria-areenalla ja viereisellä Metritiski-areenalla. USA voitti kultaa, Kanada hopeaa ja Suomi pronssia. Vuonna 2010 jäähallin nimi muutettiin Patria-areenasta Ritari-areenaksi.

## Aiheesta muualla
*Hämeenlinnan Liikuntahallit Oy

## Lähteet
251 Menlove Avenue

**251 Menlove Avenue** on National Trustin omistama, The Beatles-yhtyeen laulaja-lauluntekijä John Lennonin lapsuudenkoti. Wooltonissa Etelä-Liverpoolissa sijaitseva talo on tyypillinen 1930-luvun englantilainen paritalo, valmistunut 1933. Lennonin kodin talopuolikkaassa on kolme makuuhuonetta. Talo kuului Lennonin tädille Mimille ja tämän miehelle Georgelle, jotka hoitivat poikaa vuodesta 1945 lähtien, koska Lennonin äiti ei hänestä pystynyt itse enää huolehtimaan. John Lennon asui talossa 23-vuotiaaksi asti, vuoteen 1963. Monet varhaiset Beatles-hitit on kirjoitettu talon kuistilla tai Johnin makuuhuoneessa.

National Trust omisti Paul McCartneyn lapsuudenkodin, mutta ei ollut kiinnostunut hankkimaan Lennonin kotitaloa haltuunsa. Lopulta Lennonin leski Yoko Ono osti itse talon, remontoi sen takaisin 1950-luvun tyyliseksi ja lahjoitti National Trustille. Talo avattiin yleisölle 27. maaliskuuta 2003. Nykyisin siellä pääsee käymään National Trustin järjestämiä kierroksilla.

## Lähteet

## Aiheesta muualla
Oikeusapu

**Oikeusapu** tarkoittaa oikeushallinnon alalla kahta eri asiaa. 

Julkinen oikeusapu on valtion ylläpitämää asianajopalvelua etenkin vähävaraisille ihmisille.

Oikeusapu tarkoittaa toisaalta oikeusviranomaisten ja osittain poliisin yhteistyötä toisen maan vastaavan viranomaisen kanssa yksittäisessä vireillä olevassa asiassa. Oikeusapua annetaan vieraalle valtiolle esimerkiksi rikoksen tutkinnan ja oikeuteen kutsumisen muodossa. Myös todistajia voidaan tietyissä tilanteissa kuulla oikeusaputeitse toisessa maassa.
Pakistanin lippu

**Pakistanin lipun** on suunnitellut itsenäisen Pakistanin puolesta kampanjoinut entinen Muslimiliiton johtaja Mohammed Ali Jinnah. Lippu on otettu käyttöön 14. elokuuta 1947. Lipun mittasuhteet ovat 2:3. 

Lipun värien merkitys:

*Vihreä väri symboloi islamia.
*Valkoinen viisisakarainen tähti symboloi tietämystä ja valoa ja puolikuu edistystä.
*Valkoisen reunan tangonpuolella on alun perin kerrottu symboloivan hyvinvointia ja rauhaa, mutta sen ottamista lippuun perusteltiin myös sillä, että se edustaisi Pakistanin muita kuin islamilaisia vähemmistöjä.

## Lähteet
Johanna Hartikainen

**Johanna Elisabeth Hartikainen** (s. 1964) on suomalainen käsikirjoittaja.

Hartikainen opiskeli Helsingin yliopistossa englantilaista filologiaa, uskontotiedettä ja sosiaalipsykologiaa. Käsikirjoittajan uransa Hartikainen aloitti vuonna 1994 radiossa. Television puolelle hän on kirjoittanut mm. *[[Iltalypsy]]ä* 5. syyskuuta 1998 - 7. huhtikuuta 2001 ja  12-osaisen kausisarjan *[[Tahdon asia]]* Yle TV1:lle jota esitettiin 10. tammikuuta - 28. maaliskuuta 2005. Sarjan ohjasi Johanna Vuoksenmaa, joka myös ohjasi Hartikaisen käsikirjoitukseen perustuvan elokuvan *[[Onni von Sopanen]]* (2006).

Hartikaiselle myönnettiin taiteilijaeläke 2026.

## Lähteet
* Tahdon asia: Tekijälista / Johanna Hartikainen (YLE)

## Aiheesta muualla
* 
* Syyllisyydestä ja kuolemasta hauskasti (Haastattelu). Kansan Uutiset, Anna Paju 24.10.2008
Rogatien Vachon

**Rogatien "Rogie" Vachon** (s. 8. syyskuuta 1945 Palmarolle, Quebec, Kanada) on kanadanranskalainen uransa lopettanut jääkiekkomaalivahti, jonka seuroja National Hockey League -sarjassa olivat Montreal Canadiens, Los Angeles Kings, Detroit Red Wings ja Boston Bruins. Vachon aloitti pelaajauransa NHL:ssa kaudella 1966–1967 ja pelasi yhtäjaksoisesti kevääseen 1982. Pelejä tuona aikana kertyi runkosarjassa 795 ottelua ja pudotuspeleissä 25.

Hän voitti kolme Stanley Cupia vuosina 1968, 1969 ja 1971.

Vachon oli Kanadan ykkösmaalivahti vuoden 1976 Kanada Cupissa, jonka maa myös voitti.

Pelaajauran jälkeen Vachon toimi Los Angeles Kingsin päävalmentajana kaudella 1983–1984 ja kesken kauden hänet nostettiin myös seuran general manageriksi George Maguiren tilalle. Vachon toimi Kingsin general namageri na kevääseen 1993 asti, jonka jälkeen hän jatkoi Senior Adviserin tehtävässä kevääseen 2003.

Vachonin poika Nick Vachon pelasi farmiliigoissa vuosina 1993–1998, ja pojanpoika Calvin Vachon pelasi kaudella 2020–2021 maalivahtina Shattuck St. Mary’s Collegessa alle 16-vuotiaiden sarjassa.

 
## Saavutuksia ja palkintoja
* Vezina Trophy -palkinto 1968 parhaalle maalivahdille (Gump Worsleyn kanssa)
* Kanada Cupin tähdistössä 1976
* Los Angeles Kings jäädytti pelinumeron 30 vuonna 1986
* Valinta NHL:n Hall of Fame galleriaan 2016
Oakville (Manitoba)

**Oakville** on kylä Manitoban provinssissa Kanadassa. Vuonna 2016 kylässä oli 240 taloutta ja siellä asui 621 asukasta. Kylän maapinta-ala on 2,71&nbsp;neliökilometriä ja asukastiheys 229,3 asukasta/km². Kylä sijaitsee linnuntietä noin 21 kilometrin päässä Portage la Prairien kaupungista. Tietä pitkin matkaa kertyy 25,75 kilometriä.

## Lähteet

## Aiheesta muualla
*
Hedy Lamarr

**Hedy Lamarr** (oik. **Hedwig Eva Maria Kiesler**; ) oli itävaltalaissyntyinen tutkija ja näyttelijä. Lamarr kehitti säveltäjä George Antheilin kanssa taajuushyppelyyn perustuvan hajaspektritekniikan, joka on perusta nykyisille mobiiliradiotekniikoille kuten CDMA:lle ja WLANille. Vuonna 1942 patentoidusta keksinnöstä Lamarr sai odottaa kunniaa vuoteen 1997 saakka, kunnes Electronic Frontier Foundation jakoi hänelle tunnustuksen nykyisin käytettävien laajakaistatekniikoiden hyväksi tehdystä uraauurtavasta pohjatyöstä.

Elokuvamaailmassa hänen lempinimenään on ollut *The Most Beautiful Woman in Films* (Elokuvien kaunein nainen). 

## Varhainen elämä

Lamarr syntyi juutalaiseen perheeseen Wienissä. Perheen isä oli pankinjohtaja ja äiti oli konserttipianisti. Hänen isänsä keskusteli koneiden toiminnoista kävelyiden aikana ja Hedy purki sekä kokosi soittorasian oppiakseen sen toiminnasta.

## Ura

Lamarr aloitti uransa saksankielisissä elokuvissa 1930-luvun alussa, joissa hän esiintyi omalla nimellään Hedy Kiesler. Hänet löysi itävaltalainen ohjaaja Max Reinhardt. Tšekkoslovakialainen elokuva *[[Hurmio (elokuva)|Hurmio]]* sisälsi kohtauksia, joissa hän ui ja rakasteli alasti, ja Yhdysvalloissa tämä *Ecstasy*-nimellä esitetty elokuva kiellettiin, mikä ei kuitenkaan estänyt sen nousua kuuluisaksi.

Paettuaan avioliittoaan 1937 Pariisin kautta Lontooseen hän tapasi siellä Louis B. Mayerin. Mayer nimesi hänet uudestaan Hedy Lamarriksi. Hänen ensimmäinen Hollywood-elokuvansa valmistui vuonna 1938. Hänestä tuli eksoottisen ulkonäkönsä vuoksi suosittu näyttelijätär 1940-luvulla, ja hänen suurimmaksi menestyksekseen nousi elokuva *Simson ja Delila* (Samson and Delilah, 1949). 

Toisen maailmansodan syttyessä Lamarr keskittyi teknisiin ja tieteellisiin keksintöihin auttaakseen sotatoimia. Lamarr kehitti taajuuksia vaihtavan radioteknologian (katso hajaspektri) torpedoiden ohjaamiseen jotta nämä eivät olisi alttiita häirinnälle. Eri taajuuksien käytölle myönnettiin Yhdysvaltain patentti 2,292,387, mutta keksintöä ei otettu käyttöön ja patentti ehti vanhentua. Tätä keksintöä käytetään nykyisin niin kännyköissä kuin kaukosäätimissäkin.

Lamarr esiintyi viimeisen kerran elokuvissa vuonna 1958. Hän on saanut urastaan tähden Hollywood Walk of Famelle (6247 Hollywood Blvd.).

## Yksityiselämä

Hedy Lamarr sai Yhdysvaltain kansalaisuuden 1953. Hän oli elämänsä aikana naimisissa kuusi kertaa. Avioliitoista hänellä oli kolme lasta. Hän kuoli sokeana 85-vuotiaana tammikuussa 2000.

## Filmografia

#### Huomiot

## Lähteet

## Aiheesta muualla

* Hedy Lamar Notable Names Databasessa. 
* 
*
Bulgarian jalkapallomaajoukkue

**Bulgarian jalkapallomaajoukkue** edustaa Bulgariaa miesten kansainvälisissä jalkapallo-otteluissa. Joukkueen paras saavutus on vuoden 1994 maailmanmestaruuskilpailuista, joissa se voitti puolivälierissä Saksan 2–1. Maalintekijöinä olivat Hristo Stoitškov vapaapotkusta ja Jordan Letškov puskemalla keskityksestä. Joukkue sijoittui lopulta neljänneksi. Jo joukkueen pääsy kisoihin herätti huomiota, koska siihen se onnistui vain peittoamalla Ranskan joukkueen vieraskentällä. Tässä karsintaottelussa hyökkääjäpelaaja Emil Kostadinov onnistui tekemään kaksi maalia.

Aiemmin Bulgarian joukkue oli selviytynyt kaikkiin kisoihin 1962–1974, muttei onnistunut saamaan näissä kisoissa yhtään voittoa. Vuoden 1986 kisoissa joukkue pääsi jatkoon alkulohkosta, muttei pitemmälle. Vuosi 1994 oli menestysvuosi, 1998 tie pysähtyi alkulohkoon.

Euroopan-mestaruuskilpailuissa Bulgarian joukkue on esiintynyt 1996 ja 2004 ensimmäisellä kierroksella. Olympiakisoista joukkueella on pronssi vuodelta 1956 ja hopea vuodelta 1968.

## Menestys arvokilpailuissa
### MM-kilpailut

* 1930: *Ei osallistunut*
* 1934: *Ei selviytynyt karsinnoista*
* 1938: *Ei selviytynyt karsinnoista*
* 1950: *Ei osallistunut*
* 1954: *Ei selviytynyt karsinnoista*
* 1958: *Ei selviytynyt karsinnoista*
* 1962: 1. kierros
* 1966: 1. kierros
* 1970: 1. kierros
* 1974: 1. kierros
* 1978: *Ei selviytynyt karsinnoista*
* 1982: *Ei selviytynyt karsinnoista*
* 1986: 2. kierros
* 1990: *Ei selviytynyt karsinnoista*
* 1994: Neljäs
* 1998: 1. kierros
* 2002–2022: *Ei selviytynyt karsinnoista*

### EM-kilpailut

* 1960–1992: *Ei selviytynyt karsinnoista.*
* 1996: 1. kierros
* 2000: *Ei selviytynyt karsinnoista.*
* 2004: 1. kierros
* 2008–2020: *Ei selviytynyt karsinnoista.*

## Pelaajia

* Dimităr Berbatov
* Valeri Božinov
* Radostin Kišišev
* Emil Kostadinov
* Jordan Letškov
* Stilijan Petrov
* Svetoslav Todorov
* Hristo Stoitškov

## Lähteet
Mirosław Hermaszewski

**Mirosław  Hermaszewski** (15. syyskuuta 1941 Lipniki, Ukrainan valtakunnankomissariaatti – 12. joulukuuta 2022 Varsova, Puola) oli lentäjä ja Puolan ensimmäinen avaruuslentäjä. 

Mirosław Hermaszewski toimi lentäjänä Puolan ilmavoimissa ja valmistui vuonna 1971 yleisesikuntakurssilta Varsovassa. Hänet valittiin kosmonauttikoulutukseen 25. marraskuuta 1976 Interkosmos-ohjelmassa. Hän lensi avaruuteen 27. kesäkuuta 1978 Sojuz 30 -avaruusaluksella. Hän työskenteli noin kahdeksan vuorokautta Saljut 6 -avaruusasemalla ottaen kuvia Maapallosta ja tehden tieteellisiä kokeita asemalla. Hermaszewski palasi takaisin Maahan 5. heinäkuuta. Laskeutumisalus laskeutui noin 300 kilometriä Tselinogradista (nyk. Astana) länteen.

Hermaszewski opiskeli lentonsa jälkeen Vorošilovin sotilasakatemiassa Moskovassa ja valmistui 1982. Vuonna 1981 hän oli yksi kahdestakymmenestä upseerista, jotka muodostivat "Puolan kansallisen pelastuksen sotilaskomitean". Hän yleni prikaatikenraaliksi ja toimi Deblinin lentokoulun päällikkönä. 2000-luvun alussa Mirosław Hermaszewski oli Puolan ilmavoimien lentoturvallisuustoimiston päällikkö ja Puolan puolustusministerin neuvonantaja. 

Hermaszewski oli naimisissa Emilia Hermaszewskan kanssa, ja he saivat kaksi lasta (s. 1966 ja 1974).

## Lähteet

## Aiheesta muualla
* Peter Stache: *Raumfahrer von A bis Z.* Berlin: Militärverlag der Deutschen Demokratischen Republik 1988, 
* Mirosław Hermaszewskin elämäkerta spacefacts.de-sivustolla (saksaksi)
Brandon Simpson

**Brandon Simpson** (s. 6. syyskuuta 1981 Florida, Yhdysvallat) on bahrainilainen 400 metrin juoksija.

Jamaikaa edustanut Simpson voitti hopeaa 2000 yleisurheilun nuorten MM-kisoissa Santiago de Chilessä ajalla 45,73. Hän oli samoissa kisoissa mukana Jamaikan kultaa voittaneessa 4 x 400 metrin viestijuoksujoukkueessa. Edmontonin MM-kisoissa 2001 Simpson ei osallistunut henkilökohtaisille matkoille, mutta oli mukana voittamassa viestissä MM-hopeaa, kun joukkue nousi jälkikäteen sijan ylöspäin Yhdysvaltain joukkueen hylkäyksen jälkeen. Pariisin MM-kisoissa 2003 hän karsiutui henkilökohtaisessa kilpailussa välierissä. Pitkässä viestissä hän juoksi Jamaikan joukkueessa kolmanneksi, mutta Jerome Youngin ja Yhdysvaltain joukkueen hylkäyksen jälkeen joukkue nousi jälleen jälkikäteen toiseksi. Kauden lopussa  hän oli kahdeksas.

Simpson juoksi seuraavana vuonna Ateenan olympialaisissa 400 metrillä viidenneksi ajalla 44,76. Hän voitti samana vuonna maansa mestaruuden 400 metrin juoksussa. Helsingin MM-kisoissa 2005 hän sijoittui 400 metrillä kuudenneksi. Hän voitti kisojen viestissä MM-pronssia. Kauden lopussa  hän juoksi neljänneksi. Simpson on edustanut 29. syyskuuta 2006 lähtien Bahrainia.

## Ennätykset
* 400 metrin juoksu: 44,64 (2004)

## Lähteet
Gangtok

**Gangtok** (nepaliksi/hindiksi गंगटोक, *Gaṅgaṭoka*) on Intian Sikkimin osavaltion pääkaupunki ja suurin kaupunki. Se sijaitsee Himalajalla. Lauhasta ilmastostaan ja puhtaasta luonnostaan tunnettu sadan tuhannen asukkaan kaupunki on Sikkimin turismin keskus.

Gangtok oli pieni kylä, kunnes Encheyn luostarin rakentaminen vuonna 1840 teki siitä pyhiinvaelluskeskuksen. Kaupungista tuli tärkeä pysähtymispaikka Tiibetin ja brittiläisen Intian välillä 1800-luvun loppuun mennessä. Intian itsenäistyttyä vuonna 1947 Sikkimistä tuli itsenäinen valtio, pääkaupunkinaan Gangtok. Vuonna 1975 Sikkimin monarkia kuitenkin kumottiin ja maa liittyi Intiaan sen 22:nneksi osavaltioksi. Gangtok säilyi osavaltion pääkaupunkina. 

Nimen *Gangtok* tarkka merkitys on epäselvä, vaikka sen yleensä oletetaankin tarkoittavan "korkeaa kukkulaa". Gangtok on myös tiibetinbuddhalaisen kulttuurin keskus, ja kaupungissa on useita luostareita ja uskonnollisia kouluja.

## Lähteet

## Aiheesta muualla
Vastamelukuuloke

**Vastamelukuuloke** on kuuloketyyppi, joka vähentää ympäristön äänten pääsyä korvaan tuottamalla meluun nähden vastakkaisessa vaiheessa olevan äänen, joka pyrkii kumoamaan melun. 

Korvan lähelle, eli käytännössä kuulokkeen ulkopuolelle sijoitetaan mikrofoni, joka muuttaa ympäristöstä tulevat ääniaallot vaihtosähköksi. Vaihtosähkö vahvistetaan ja syötetään vastakkaisvaiheisena korvan päällä tai korvakäytävässä olevaan pieneen kaiuttimeen. Tällöin ulkoa tuleva ja kaiuttimen tuottama ääni summautuvat korvassa ja niiden välillä tapahtuu destruktiivinen interferenssi. Oikein säädetyssä vastamelukuulokkeessa ulkoa tuleva melu ja kaiuttimen tuottama vastamelu ovat keskenään tarkalleen yhtä voimakkaita ja vastakkaisvaiheisia, jolloin ne kumoavat toisensa ja vastamelukuulokkeita käyttävä henkilö kuulee ympäristön äänet voimakkaasti vaimentuneina. Vastamelukuulokkeet vaimentavat parhaiten melko matalataajuisia, voimakkuudeltaan tasaisia melunlähteitä, kuten ajoneuvon tai jääkaapin hurinaa.

Vastamelukuulokkeisiin voi yleensä kytkeä jonkin ulkoisen signaalilähteen, kuten esimerkiksi MP3-soittimen, jolloin henkilö voi keskittyä musiikin kuuntelemiseen hiljaisellakin voimakkuudella ilman, että ympäristön äänet häiritsevät. Vastamelukuulokkeita voi kuitenkin käyttää myös ilman mitään ulkoista äänilähdettä taustamelun vaimentamiseen. 

Vastamelukuulokkeita pidetään kuulon kannalta turvallisempana vaihtoehtona perinteisiin kuulokkeisiin verrattuna, koska vastamelukuulokkeet vaimentavat ulkopuolista melua ja siksi vastamelukuulokkeilla musiikkia kuunnellessa voidaan käyttää pienempää äänenvoimakkuutta. 

## Katso myös
*Kuulonsuojaimet
*Korvatulppa

## Lähteet

## Kirjallisuutta
*
Fennia

**Fennia** voi tarkoittaa:

* Fennia, Suomen uuslatinalainen nimitys
* Fennia, kirjankustantamo 1940-luvulla
* Fennia, kirjankustantamo 1984–2004
* Fennia, Suomen maantieteellisen seuran aikakauskirja
* Fennia, tupakkatehdas
* Fennia Faneritehdasosakeyhtiö, suomalainen vaneritehdas
* Fennia-palkinto, suomalainen muotoilulle myönnettävä palkinto
* Fennia-ryhmä, suomalainen keskinäisten vakuutusyhtiöiden muodostama yhtiöryhmä
* Eläke-Fennia, suomalainen työeläkevakuutusyhtiö
* M/S Fennia, suomalainen autolautta, nykyinen M/S Kaptain Boris
* Fennia, vuonna 1892 Belfastissa rakennettu suomalainen nelimastoparkki ja koululaiva
* Fennia, vuonna 1902 Nantesissa rakennettu suomalainen nelimastoparkki ja koululaiva
* Fennian talo Mikonkadulla Helsingissä. Talossa sijaitsi ennen Hotelli Fennia
* 1453 Fennia, asteroidi.
Moisiovaara

**Moisiovaara** tai **Moisionvaara** on kylä Hyrynsalmen kunnassa Kainuussa. Kylä sijaitsee noin 36 kilometriä itään Hyrynsalmen keskustaajamasta ja noin 40 kilometriä etelään Suomussalmen Ämmänsaaresta.

Kylä on muodostunut alun perin maatalouskyläksi Kaartilanvaaran rinteille sekä sen länsipuolelle. Kylän halki kulkee Hyrynsalmelta Moisiovaaran kautta Suomussalmelle johtava yhdystie.

Kylässä on koulu, joka on toiminut vuodesta 1922, ja sen toiminta loppui vuonna 2022.

## Lähteet
Glutamyylitransferaasi

**Glutamyylitransferaasi** on veressä ja erityisesti maksan kudoksessa esiintyvä entsyymi. Se liittää glutamyyliryhmän aminohappoihin ja kykenee myös hydrolysoimaan peptideitä. Kun glutamyylitransferaasi liittää glutamyyliryhmän vesimolekyyliin, syntyy glutamaattia.

Glutamyylitransferaasin pitoisuus kuvaa maksan kuntoa. S-GT on laboratoriotutkimus jossa mitataan glutamyylitransferaasia. Arvo kohoaa runsaan alkoholin käytön, sappiteiden tukoksen ja hepatiitin seurauksena. Arvo tasaantuu muutamassa viikossa alkoholin käytön lopetuksesta. 

Viitearvot:
* Miehet alle 60 U/l
* Naiset alle 40 U/l

## Käyttö bioteknologiassa
Glutamyylitransferaasin toimintaa korkeassa suolapitoisuudessa onnistuttiin parantamaan luomalla kahdesta *Aspergillus*-suvun γ-glutamyylitransferaasista proteiinikimeeri. Proteiinikimeeri koostui *Aspergillus sydowii* -homeen γ-glutamyylitransferaasin 148 ensimmäisestä aminohaposta, jonka perään liitettiin *Aspergillus oryzae* -homeen γ-glutamyylitransferaasin aminohapot 142-584. Proteiinikimeeri sai suolankestävyyttä ja säilytti toimintakyvyn laajalla pH-alueella. Lisäksi sen lämmönkestävyys säilyi korkeana. Tutkimuksen päämääränä oli luoda glutamyylitransferaasi, jolla voitaisiin nostaa soijakastikkeen ja mison glutamaattipitoisuutta ja saada niihin enemmän umamin makua.

## Lähteet
Eläke-Fennia

**Keskinäinen vakuutusyhtiö Eläke-Fennia** oli Suomessa vuosina 1998–2013 toiminut työeläkevakuutusyhtiö. Eläke-Fennia aloitti toimintansa 1. heinäkuuta 1998, ja se jatkoi vuonna 1947 perustetun Eläke-Varman toimintaa. Eläke-Fennia yhdistyi LähiTapiola Eläkeyhtiön kanssa Työeläkevakuutusyhtiö Eloksi vuoden 2014 alussa.

Eläke-Fennia oli osa Fennia-ryhmää. Lisäksi Eläke-Fennian yhteistyökumppaneita olivat Lähivakuutus, Säästöpankki-ryhmä, Handelsbanken sekä vakuutusmeklarit.

Eläke-Fennia huolehti yksityisalojen työntekijöiden ja yrittäjien työeläketurvasta. Eläke-Fennian eläkevarat vuoden 2009 lopussa olivat noin 6,16 miljardia euroa. Vakuutettuja yhtiöllä on yli 210 000 ja eläkkeensaajia noin 82 000. 

## Historia
Eläke-Fennian toimitusjohtaja oli kevääseen 2001 saakka Risto Kausto, jonka jälkeen toimitusjohtaja oli Lasse Heiniö.

## Sijoitustoiminta
Eläke-Fennia sijoitti eläkevarat joukkovelkakirjalainoihin, osakkeisiin ja kiinteistöihin. Eläke-Fennia omisti muun muassa osuudet Kauppakeskus Sellosta ja Kauppakeskus Jumbosta.
## Lähteet
Kempeleen vaakuna

**Kempeleen kunnanvaakuna** on Kempeleen kunnan tunnus, jonka on suunnitellut Kaj Kajander. Vaakunassa on sininen kenttä sekä hopeinen aaltokoroinen vasen pieli ja allekkain kaksi hopeista yläviistoon lentävää sorsaa. Vaakuna-aihe viittaa Kempeleenlahden vesijättömaihin ja sen runsaslukuiseen linnustoon.

Kun laki kunnanvaakunoista oli annettu 8. huhtikuuta 1949, saivat myös maalaiskunnat oikeuden käyttää vaakunaa. Vaakunat suunniteltiin kaikkiaan 466 maalaiskunnalle (vain kolme kuntaa, Koijärvi, Pielisensuu ja Uudenkaupungin maalaiskunta eivät ehtineet koskaan saada omaa vaakunaansa ennen lakkauttamistaan), ja viimeisenä kunnista sisäministeriö vahvisti oman vaakunansa Kempeleen kunnalle 24. marraskuuta 1969. Kempeleen kunnanvaltuusto oli hyväksynyt vaakunakuvauksen aiemmin samana vuonna 10. lokakuuta, joskin valtionarkisto oli tehnyt myöhemmin siihen pienen korjauksen.

## Lähteet
Monacon Grand Prix 1956

**Monacon Grand Prix 1956** oli Formula 1 -sarjan osakilpailu, joka ajettiin 13. toukokuuta 1956 Monacossa. Kilpailun voitti Stirling Moss, jolle voitto oli kauden ensimmäinen.

## Tulokset

## Muuta
* Paalupaikka: Juan Manuel Fangio - 1:44.0
* Nopein kierros: Juan Manuel Fangio - 1:44.4
* Hernando da Silva Ramosin ainoa pistesija

## Lähteet
Indianapolis 500 1956

**Indianapolis 500 1956** oli Formula 1 -sarjan osakilpailu, joka ajettiin 30. toukokuuta 1956 Indianapolisissa. Kilpailun voitti Pat Flaherty.

## Tulokset

## Muuta
* Paalupaikka: Pat Flaherty - 4:07.26 (neljän kierroksen aika)
* Nopein kierros: Paul Russo - 1:02.32

## Lähteet
Belgian Grand Prix 1956

**Belgian Grand Prix 1956** oli Formula 1 -sarjan osakilpailu, joka ajettiin
3. kesäkuuta 1956 Spa-Francorchamps'n radalla. Kilpailun voitti Peter Collins, jolle voitto oli kauden ensimmäinen.

## Tulokset

## Muuta
* Paalupaikka: Juan Manuel Fangio - 4:09.8
* Nopein kierros: Stirling Moss - 4:14.7
* Paul Frèren ainoa palkintosija
* Peter Collinsin F1-uran ensimmäinen voitto.

## Lähteet
Ranskan Grand Prix 1956

**Ranskan Grand Prix 1956** oli Formula 1 -sarjan osakilpailu, joka ajettiin 1. heinäkuuta 1956 Reims-Gueux -radalla. Kilpailun voitti Peter Collins, jolle voitto oli kauden toinen.

## Tulokset

## Muuta
* Paalupaikka: Juan Manuel Fangio - 2:23.3
* Nopein kierros: Juan Manuel Fangio 2:25.8

## Lähteet
Britannian Grand Prix 1956

**Britannian Grand Prix 1956** oli Formula 1 -sarjan osakilpailu, joka ajettiin
14. heinäkuuta 1956 Silverstonen radalla. Kilpailun voitti Juan Manuel Fangio, jolle voitto oli kauden ensimmäinen.

## Tulokset

## Muuta
* Paalupaikka: Stirling Moss - 1:41
* Nopein kierros: Stirling Moss - 1:43.2
* Horace Gouldin ainoa pistesija

## Lähteet
Saksan Grand Prix 1956

**Saksan Grand Prix 1956** oli Formula 1 -sarjan osakilpailu, joka ajettiin 5. elokuuta 1956 Nürburgringin radalla. Kilpailun voitti Juan Manuel Fangio, jolle voitto oli kauden toinen. Vain viisi kuljettajaa ajoi maaliin, ainoastaan Monacon vuosien 1966 ja 1996 Grand Prixeissä oli vähemmän maaliintulijoita.

## Tulokset

## Muuta
* Paalupaikka: Juan Manuel Fangio - 9:51.2
* Nopein kierros: Juan Manuel Fangio – 9:41.6
* Paco Godian ensimmäinen pistesija

## Lähteet
Argentiinan Grand Prix 1956

**Argentiinan Grand Prix 1956** oli Formula 1 -sarjan osakilpailu, joka ajettiin 22. tammikuuta 1956 Buenos Airesissa. Kilpailu oli kauden avauskilpailu ja sen voittivat Juan Manuel Fangio ja Luigi Musso, jolle voitto oli uran ensimmäinen ja samalla ainoa. Chico Landi otti uransa ensimmäisen ja ainoan pistesijan.

## Tulokset

## Muuta
* Paalupaikka: Juan Manuel Fangio - 1:42.5
* Nopein kierros: Juan Manuel Fangio - 1:45.3

## Lähteet
Italian Grand Prix 1956

**Italian Grand Prix 1956** oli Formula 1 -sarjan osakilpailu, joka ajettiin 2. syyskuuta 1956 Monzan radalla. Kilpailu oli kauden viimeinen, ja sen voitti Stirling Moss, jolle voitto oli kauden toinen. Maailmanmestaruustaistelu käytiin Juan Manuel Fangion, Peter Collinsin ja Jean Behran välillä, mikä ratkesi Fangion eduksi Collinsin luovuttaessa autonsa hänelle.

## Tulokset

## Muuta
* Paalupaikka: Juan Manuel Fangio - 2.42,6
* Nopein kierros: Stirling Moss - 2.45,5

## Lähteet
Hylkikalla

**Hylkikalla** on pieni kivikkoinen saari Perämerellä Iin kunnan vesialueella. Lähimmät muut saaret ovat Rakka-Penno ja Ulkokaapri. Saaren itäpuolella on 2.4 metrin veneväylä. Saari sijaitsee Olhavan kylän edustalla noin seitsemän kilometriä Olhavanjoen suulta länteen.
Pavel Gerasimov

**Pavel Aleksandrovitš Gerasimov** (, s. 29. toukokuuta 1979 Aleksin, Tulan alue) on venäläinen seiväshyppääjä.

Gerasimov sai seiväshypyssä nuorten EM-hopeaa Ljubljanassa 1997 ja voitti nuorten maailmanmestaruuden Annecyssä 1998 tuloksella 555. Sydneyn olympialaisissa 2000 hän karsiutui. Seuraavana vuonna Lissabonin sisäratojen MM-kisoissa hän oli viides hypättyään 570. Vuoden 2002 sisäratojen EM-kisoissa Wienissä hän hyppäsi kuudenneksi ja samana vuonna Münchenin ulkoratojen EM-kisoissa kahdenneksitoista. Gerasimov karsiutui Pariisin MM-kisoissa 2003 sekä Budapestin sisäratojen MM-kisoissa 2004. Ateenan olympialaisissa hän oli kolmastoista. Gerasimov voitti ensimmäisen aikuisten arvokisamitalinsa Helsingin MM-kisoissa 2005 hyppäämällä 565, joka riitti MM-pronssiin.

Gerasimov karsiutui loppukilpailusta sisäratojen 2007 EM- ja 2008 MM-kilpailuissa. Torinon EM-hallikisoissa 2009 hän sai hopeaa tuloksella 576.

## Ennätykset
* Seiväshyppy: 590 (2000)

## Lähteet
Selkäletto

**Selkäletto** voi tarkoittaa seuraavia saaria:

* Selkäletto, saari Mustanniemenlahdella Haukiputaalla.
* Selkäletto, pieni saareke Halosenlahdella Haukiputaalla.
* Selkäletto, saari Krunnien saariston eteläpuolella Perämerellä Iissä.
* Selkäletto, saari Seljänlahdella Iissä.
* Selkäletto, saari Praavan ja Praavanlahden edustalla Iissä.
Selkäletto (Ii)

**Selkäletto** Krunnien saariston eteläpuolella Perämerellä on yksi kolmesta saman nimisestä Iin kunnassa sijaitsevasta saaresta. Kivikkoinen saari sijaitsee noin yhdeksän kilometriä Krunnien saariston pääsaaren, Ulkokrunnin, eteläpuolella, ja noin 18 kilometrin päässä mantereelta. Saarella on pieni lampi.

Muut Iin kunnassa sijaitsevat Selkäletto-nimiset saaret ovat Selkäletto Seljänlahdella ja Selkäletto Praavan edustalla.

Selkäletto on vanha kalastajasaari, jota käytettiin 1800–1900-lukujen vaihteessa hylkeenpyynnin tukikohtana. Nykyisin saarella on seitsemän kalastajien mökkiä, näistä vanhimmat ovat 1950-luvulta.

Saaren keskiosassa sijaitsee kivilatomus, vanha merimerkki ja muinaisjäännös, jonka ovat perimätiedon mukaan rakentaneet suomalaiset työmiehet venäläisten johdolla. Merimerkin koko on noin 7&nbsp;m&nbsp;×&nbsp;7&nbsp;m ja sen korkeus on noin 2,5 metriä. Latomuksen huipulla on perimätiedon mukaan ollut puisen huippumerkin jäänteitä vielä 1970-luvulla. Merkin itäinen sivu on sortunut. Kaakkoisrannalla sijaitsee lisäksi vanha, ilmeisesti linnustuksen näkösuojana käytetty matala kivimuuri.

## Lähteet
Formula 1 -kausi 1957

**Formula 1 -kausi 1957** oli 8:s Formula 1 -kausi. Se alkoi 13. tammikuuta 1957 ja loppui 8. syyskuuta kahdeksan kilpailun jälkeen.

Mestaruuden voitti Juan Manuel Fangio, jolle mestaruus oli jo viides. MM-pisteillä mitattuna mestaruus tuli ylivoimaisesti piste-eron toiseksi sijoittuneeseen Stirling Mossiin oltua 15 pistettä.

## Kilpailut

## MM-loppusijoitukset

## Lähteet
Keltakääpiöahven

**Keltakääpiöahven**  (*Apistogramma borellii*) on pieni kirjoahven.

## Koko ja ulkonäkö
Keltakääpiöahvenen enimmäiskoko on 4&nbsp;cm (ns. standardimitta eli pituus kuonon kärjestä pyrstöevän tyveen).

## Alkuperä
Etelä-Amerikka: Paraguay-joki ja Paraná-joki

## Käyttäytyminen
Keltakääpiöahvenia tulee pitää pareittain.

## Vesiolot
Veden pH-arvon on oltava 6–8, veden kovuuden °dH 5–19 ja lämpötilan 24–25&nbsp;°C. Akvaarion on hyvä olla vähintään 60&nbsp;cm pitkä.

## Katso myös
* Kääpiöahvenet

## Lähteet

## Aiheesta muualla
*Kuvia harrastajan sivulla 
*Cichlid-forum.com
Vijayawada

**Vijayawada** (, ) on kaupunki Krishnajoen varrella Krishnan piirikunnassa, Andhra Pradeshin osavaltiossa Intiassa. Kaupungissa asui 1&nbsp;034&nbsp;358 ihmistä vuonna 2011.

Kaupunki tunnetaan myös kutsumanimillä Bezawada ja Blazewada. Vijayawada on tärkeä Etelä-Intian rautateiden risteysasema, jossa Madras–Howrah-rata kohtaa Madras–Delhi-reitin. Siellä risteävät myös alueen valtatiet. Kaupungin lentokenttä palvelee kotimaan lentoja.

## Lähteet
Drawing Down the Moon

**Drawing Down the Moon** on suomalaisen black metal -yhtye Beheritin vuonna 1993 julkaisema albumi.

## Kappaleet
### A-puoli
#
#
#
#
#
#
#

### B-puoli
#
#
#
#
#
#

## Kokoonpano
* Nuclear Holocausto, Vengeance (Marko Laiho) – kitara, laulu
* Black Jesus – bassokitara
* Necroperversor – rummut

## Aiheesta muualla
* 
* Lisätietoa Drawing Down the Moon albumista 
*
Zeltwegin lentokenttä

**Zeltwegin lentokenttä** on Itävallan ilmavoimien lentotukikohta, jossa ajettiin yksi Formula 1 -osakilpailu kaudella 1964.

## Formula 1
Lentokentän valmistuessa 1959 keksittiin idea, jonka mukaan kentällä voitaisiin ajaa moottoriurheilukilpailuja niin kuin Britannian Silverstonessa. Formula ykköset kävivät radalla 1964, mutta rata osoittautui huonoksi ja Itävallan Grand Prix siirtyi pienen matkan päähän Österreichringille.